Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 432

3. A munkaterület leírása, a végezhető tevékenységek összegezése — Ruhatervező iparművész irányításával vagy önállóan végez öltözködési stílus- és divattanácsadást. — Szalonokban egyéni megrendelésre segíti kiválasztani a legmegfelelőbb modellt, valamint a kellékeket, kiegészítőket. — Egyéni megrendelésre vagy kollekció összeállításához különböző rajztechnikákkal modellrajzokat készít. — Mintadarab elkészítéséhez gyártmányrajzot készít. 2000/78. szám — Bemutatókhoz vagy kereskedelmi kollekció összeállításához megtervezi a női (férfi, gyermek-) ruházat darabjait (blúz, szoknya, nadrág, mellény, ruha, kosztüm, kabát, kötött öltözék, bőrruházat, fehérnemű, fürdőruha, sportruházat, formaruha, egyenruha stb.), a legcélszerűbb anyagok, szabásvonalak és a divatirányzatok figyelembevételével. — Megtervezi a modellekhez felhasználandó anyagokat, vagy meglévő anyagokhoz tervez modelleket. — Részt vesz a kiállítások, divatbemutatók szervezésében, kollekciók, valamint az egyéni viselet darabjainak színválasztásában, a színek összehangolásában, a színkombinációk kiválasztásában, kidolgozásában, az egyéniség, az életkor, az alkalom stb. figyelembevételével. — Elkészíti a kereskedelmi kollekciók modellterveit különféle színvariációkban. — Részt vesz a modellek készítése során a varrási műveletek kiválasztásában, a kidolgozási munkák irányításában. — Részt vesz reklám- és fotóirodák, modellügynökségek, divatlapok, áruházak, üzletek, szalonok arculatának kialakításában, megtervezésében. III. A szakképesítés szakmai követelményei A) A foglalkozás gyakorlása során előforduló legfontosabb feladatcsoportok, feladatok

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes